Diari Oficial de la Generalitat Valenciana


Sumari del DOGV 9405, del 16-08-2022 (2022/7576)

DECRET 113/2022, de 5 d'agost, del Consell, pel qual es crea l'Institut d'Educació Secundària El Torrelló, a Onda, per transformació de la Secció d'Educació Secundària existent.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9405

Data del DOGV
:   16-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7576


Data del document
:   05-08-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 113/2022, de 5 d'agost, del Consell, pel qual es crea l'Institut d'Educació Secundària El Torrelló, a Onda, per transformació de la Secció d'Educació Secundària existent. [2022/7576]  
Mitjançant l'Ordre de 31 de juliol de 2003, de la Conselleria d'Educació, es va crear la secció d'Educació Secundària dependent de l'Institut d'Educació Secundària Serra d'Espadà, d'Onda.  
La direcció territorial d'Educació, Cultura i Esport i el Servei de Planificació Educativa, de la Direcció General de Centres Docents, han emés un informe del qual es dedueix que es considera necessari transformar la secció en institut, ja que a la vista de l'evolució de la demanda de llocs escolars i l'increment de les unitats que defineixen el perfil del centre educatiu, el centre superarà el màxim de les unitats que ha de tindre una secció segons el que es preveu en l'Ordre de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària. Així mateix han d'implantar-se altres ensenyaments per a atendre les necessitats educatives de la zona. Tant el consell escolar del centre com el consell escolar municipal han aprovat la creació del nou institut.  
  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. Per part seua, l'article 5 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional també estableix el procediment per a l'assignació de la denominació genèrica i específica d'aquests centres docents. El Consell Municipal de l'Ajuntament d'Onda, en sessió celebrada l'11 d'abril de 2022, va acordar sol·licitar la denominació específica del nou institut d'educació secundària com «El Torrelló».  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació, en la Llei orgànica 2/2006, de 3 de maig, d'educació i en l'article 3 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional i, a proposta de la consellera d'Educació, Cultura i Esport, prèvia deliberació del Consell, en la reunió del dia 5 d'agost de 2022.  
  
  
  
DECRETE  
  
Article únic. Creació del centre  
Es crea, per transformació de la Secció d'Educació Secundària de l'Institut d'Educació Secundària Serra d'Espadà, d'Onda, codi 21054872, el següent centre docent:  
Província: Castelló  
Localitat: Onda  
Denominació: Institut d'Educació Secundària El Torrelló  
Titular: Generalitat  
Codi: 07331765  
Domicili: Avinguda Serra d'Espadà s/n  
Composició: 16 unitats d'Educació Secundària Obligatòria, 4 de Batxillerat, 2 cicles de Formació Professional.  
Capacitat: 480 llocs escolars d'Educació Secundària Obligatòria, 140 de Batxillerat i 84 de cicles de Formació Professional.  
  
  
DISPOSICIONS ADDICIONALS  
  
Primera. Inscripció  
El que s'estableix en aquest decret s'inscriurà en el Registre de Centres Docents de la Comunitat Valenciana.  
  
Segona. Personal del centre  
El personal docent i no docent amb destinació definitiva en el centre actualment existent s'integrarà en el nou institut.  
  
Tercera. Material del centre  
El material inventariable i fungible de la secció s'integrarà en l'inventari del nou institut.  
  
  
DISPOSICIONS FINALS  
  
Primera. Desenvolupament  
Es faculta la conselleria competent en matèria d'educació perquè adopte totes les mesures que siguen necessàries per al compliment i desenvolupament del que s'estableix en aquest decret, així com per a modificar, si escau, la denominació i configuració del centre.  
  
Segona. Publicació i efectes  
Aquest decret es publicarà en el Diari Oficial de la Generalitat Valenciana i produirà efectes des de l'inici del curs escolar 2022/2023.  
  
València, 5 d'agost de 2022  
  
El president de la Generalitat,  
XIMO PUIG I FERRER  
  
La consellera d'Educació, Cultura i Esport,  
RAQUEL TAMARIT IRANZO